CELEX: 32011R0757
Language: mt
Date: 2011-07-27 00:00:00
Title: Regolament ta’ Implimentazzjoni tal-Kummissjoni (UE) Nru 757/2011 tas- 27 ta’ Lulju 2011 dwar il-klassifikazzjoni ta' ċerti prodotti fin-Nomenklatura Magħquda

2.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 199/37
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 757/2011
      tas-27 ta’ Lulju 2011
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta' prodotti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' prodotti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma ħariġx opinjoni fil-limitu ta’ żmien stabbilit mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tkun tista' tibqa’ tiġi invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-27 ta’ Lulju 2011.
         
            
               Għall-Kummissjoni, f'isem il-President,
            
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Żraben li ma jgħattux l-għaksa u mhumiex identifikabbli bħala żraben tal-irġiel jew tan-nisa, u li għandhom qiegħ ta' ġewwa ta' tul ta' iktar minn 24 cm.
                     Il-qiegħ ta' barra huwa magħmul minn lastku u l-qiegħ intermedjarju huwa magħmul minn polimers b'densità baxxa.
                     Il-parti ta' fuq taż-żarbun tikkonsisti minn biċċiet ta' tessut, ġilda u plastiks.
                     Materjal tessili griż jgħatti s-superfiċje kollha tal-parti ta' fuq taż-żarbun bl-eċċezzjoni ta' biċċa tessut abjad (feltru) [2 (*)] fl-għarqub taż-żarbun (Ara r-ritratt nru 655 B).
                     Dan il-materjal tessili abjad huwa mgħotti minn diversi biċċiet ta' ġilda griża. Huwa mgħotti l-iktar minn biċċa waħda fuq l-għarqub [C (*)], u parzjalment minn biċċtejn maż-żewġ naħat taż-żarbun [D (*)], u żewġ biċċiet mad-dawra tal-wiċċ tas-sieq [B (*)] (ara r-ritratt nru 655 C).
                     Fuq in-naħa ta' wara tal-għarqub dan il-materjal tessili abjad huwa mgħotti minn biċċa materjal tessili impermeabbli sewda u biċċa plastik griża skura [b (*)] meħjuta fil-parti ta' fuq (ara r-ritratt nru 655 C). It-tessut iswed jidher minn fetħiet żgħar fil-biċċa tal-plastik.
                     Il-materjali tessili griżi msemmijin hawn fuq huma meħjuta flimkien u mwaħħlin mal-qiegħ. Fuq in-naħa waħda taż-żarbun biċċtejn tat-tessut griż huma magħquda flimkien bi ħjata taż-żigżag issupplimentata bi ħjata fuq l-ispina fuq iż-żewġ naħat tal-ħjata taż-żigżag (ara r-ritratt nru 655 D). Dawn l-istess ħjatat fuq l-ispina qed jiffissaw strixxa tessili taħt iż-żewġ biċċiet tessili biex isaħħu it-tgħaqqida.
                     Fuq in-naħa ta' quddiem taż-żarbun biċċa plastik griża [a (*)] qed tgħatti l-materjal tessili griż ta’ taħt.
                     Fuq iż-żewġ naħat taż-żarbun, biċċiet tal-ġilda griża [A (*)] huma mwaħħla mal-materjal tessili u, fuq il-materjal tessili tal-ġilda/griż, ġew miżjuda wkoll erba' strixxi vertikali tat-tessut [1 (*)] (ara r-ritratti nri 655 A u 655 D). Barra minn hekk strixxa tessili hija mwaħħla bħala ħolqa mal-materjal tessili fl-għarqub taż-żarbun.
                     (żarbun għall-isport)
                     (Ara r-ritratti nri 655 A, 655 B, 655 C u 655 D) (**)
                     
                  
                  
                     6404 11 00 
                  
                  
                     Il-klassifikazzjoni hi determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 4(a)(b) tal-Kapitolu 64, Nota Addizzjonali 1 tal-Kapitolu 64 u l-kliem tal-kodiċi tan-NM 6404  u 6404 11 00 .
                     Meta jiġi ddentifikat il-materjal kostitwent tal-parti ta' fuq taż-żarbun skont it-tifsira tan-Nota 4(a) tal-Kapitolu 64, m'għandiex tiġi kkunsidrata l-biċċa griża tal-plastik li tgħatti n-naħa ta' quddiem taż-żarbun [a (*)], għaliex din qed tipproteġi s-swaba' tas-saqajn billi ssaħħaħ il-materjal tessili griż ta' taħt.
                     Bl-istess mod, m'għandhomx jiġu kkunsidrati l-erba' strixxi vertikali tat-tessut [1 (*)] fuq iż-żewġ naħat taż-żarbun, għaliex dawn qed isaħħu l-ġnubijiet taż-żarbun, u l-ħolqa tessili fuq l-għarqub taż-żarbun, għaliex hija aċċessorju li tgħin meta jintlibes iż-żarbun.
                     M'għandhomx jiġu kkunsidrati wkoll il-biċċiet ta' ġilda griża mwaħħla mal-materjal tessili griż fuq iż-żewġ naħat taż-żarbun [A (*)], peress li huma qed issaħħu wkoll il-ġnubijiet taż-żarbun.
                     Lanqas il-materjal tessili abjad [2 (*)] ma jista' jiġi kkunsidrat bħala materjal kostitwenti tal-parti ta' fuq, għaliex mhuwiex espost fuq is-superfiċje ta' barra taż-żarbun (ara n-NM SA tal-Kapitolu 64, Ġenerali, (1) (a), l-ewwel sentenza tat-tieni paragrafu).
                     Filwaqt li l-biċċiet ta' ġilda griża [B, C, D (*)] li qed jgħattu l-materjal tessili abjad kollu jew parzjalment [2 (*)] (ara r-ritratt nru 655 B u nru 655 C) jikkwalifikaw bħala materjali kostitwenti tal-parti ta' fuq, peress li s-superfiċje tagħhom hija parzjalment jew kollha kemm hi esposta fuq is-superfiċje ta' barra u la huma aċċessorji u lanqas ma jservu bħala tisħiħ.
                     Il-materjal tessili impermeabbli iswed taħt il-materjal tal-plastik griż skur fuq l-għarqub taż-żarbun [b (*)] ma jikkwalifikax bħala materjal kostitwent tal-parti ta' fuq taż-żarbun, għaliex huwa biss inserzjoni li timpedixxi l-ilma milli jidħol mill-fetħiet tal-biċċa tal-plastik. Għalhekk, il-biċċa tal-plastik griża skura fl-għarqub taż-żarbun tikkwalifika wkoll bħala materjal kostitwenti tal-parti ta' fuq taż-żarbun skont it-tifsira tan-Nota 4 (a) mal-Kapitolu 64.
                     Il-materjali tessili griżi jikkwalifikaw bħala materjal kostitwenti tal-parti ta' fuq taż-żarbun skont it-tifsira tan-Nota 4 (a) tal-Kapitolu 64, għaliex huma mwaħħlin ma' xulxin u mal-materjali kostitwenti oħra identifikati hawn fuq tal-parti ta' fuq taż-żarbun [B, C, D, b (*)] permezz ta' metodu b’saħħtu ta' tgħaqqid (ara wkoll NM SA tal-Kapitolu 64, Ġenerali, (1) (a), l-aħħar frażi tat-tieni paragrafu, flimkien ma' (1) (c), l-aħħar frażi tat-tieni paragrafu).
                     Barra minn hekk, il-materjali kostitwenti msemmija hawn fuq tal-parti ta' fuq taż-żarbun [B, C, D, b (*) u l-materjali tessili griżi] (Ara r-ritratt nru 655 C), għandhom il-karatteristiċi ta' parti ta' fuq taż-żarbun, jiġifieri, jipprovdu biżżejjed appoġġ għas-sieq sabiex jippermettu lil min jilbishom biex jimxi biż-żarbun (ara t-tieni frażi tal-ewwel paragrafu tan-Nota Addizzjonali 1 tal-Kapitolu 64).
                     Wara t-tneħħija ta' dan it-tisħiħ u l-aċċessorji imsemmija hawn fuq (ara r-ritratt nru 655 C) il-materjali tessili griżi għandhom erja tal-wiċċ ikbar mill-materjali l-oħra [B, C, D, b (*)] iddentifikati hawn fuq bħala materjali kostitwenti tal-parti ta' fuq taż-żarbun u, għalhekk, iż-żarbun huwa kkunsidrat li għandu l-parti ta' fuq taż-żarbun tal-materjali tessili skont it-tifsira tan-Nota 4 (a) tal-Kapitolu 64.
                     Il-parti tal-qiegħ li tmiss mal-art hija magħmula minn lastku skont it-tifsira tan-Nota 4(b) tal-Kapitolu 64. Għalhekk, iż-żarbun għandu qiegħ estern tal-lakstu.
                  
               
            (*)  In-numru/l-ittra tirreferi għan-numri/l-ittri fir-ritratti.
         
            (**)  Ir-ritratti huma għal għanijiet informattivi biss.